Noordelike naglug

Die noordelike naglug of noordelike hemelruim is die noordelike helfte van die hemelbol, dus noord van die hemelewenaar. Dié arbitrêre sfeer, waarop oënskynlik vaste sterre sterrebeelde vorm, lyk of dit weswaarts roteer om 'n poolas terwyl die Aarde draai.

Die hele noordelike naglug is te alle tye van die geografiese Noordpool af sigbaar. Hoe meer suidwaarts die waarnemer hom bevind, hoe minder van die noordelike naglug kan hy sien. Die suidelike eweknie is die suidelike naglug.

Sterrekunde

In die konteks van sterrekundige besprekings of lugkartering, kan ook eenvoudig daarna verwys word as die Noordelike Halfrond.

Van die 88 amptelike sterrebeelde kan 28 net in die Noordelike Halfrond gesien word, met 14 ander wat gedeeltelik in die Suidelike Halfrond lê. 'n Deel van Eridanus lê in die Noordelike Halfrond. Die noordelike sterrebeelde is:

 Andromeda
 Waterdraer
 Arend
 Ram
 Koetsier
 Veewagter
 Kameelperd
 Kreef
 Jaghonde
 Klein Hond
 Kassiopeia
 Kefeus
 Walvis
 Berenike se Hare
 Noordelike Kroon
 Swaan
 Dolfyn
 Draak
 Vul
 Eridanus
 Tweeling
 Hercules
 Noordelike Waterslang
 Akkedis
 Leeu
 Klein Leeu
 Rooikat
 Lier
 Eenhoring
 Slangdraer
 Jagter
 Vlieënde Perd
 Perseus
 Visse
 Pyl
 Slang
 Sekstant
 Bul
 Driehoek
 Groot Beer
 Klein Beer
 Maagd
 Vos

Sterre
Die poolster van die noordelike naglug is Polaris, die helderste ster in die Klein Beer. Die helderste ster in die noordelike naglug is Arcturus, wat die vierde helderste ster in die hele lugruim is. Kort op sy hakke is Vega.

Verwysings

Skakels

Kategorie:Hemelmeganika